કાલબાદેવી રોડ પર શૉપિંગ કરવા આવતી એક મહિલાએ નામ ન આપતાં આ વિશે જણાવ્યું હતું કે ‘આ વિસ્તારમાં માર્કેટ આવેલી હોવાથી અઠવાડિયામાં બે વાર મારું જવાનું બને છે. આ વિસ્તારમાં એટલી ભીડ હોય છે કે ન પૂછો વાત. એટલે મારી જેમ બધા લોકો રસ્તા પર ચાલવાનું ટાળે છે. અહીંના રસ્તાઓ પર એટલી ભીડ હોય છે કે અમુક વાર તો ટ્રાફિક અડધો કલાક સુધી એમ ને એમ રહે છે. એવામાં લોકો ચાલે તો પણ ક્યાં ચાલે? એમાં ખાસ કરીને મહિલાઓ આવી ભીડમાંથી તો ચાલી જ નહીં શકે એટલે તેઓ ફૂટપાથનો ઉપયોગ કરવાનું વિચારે છે; પણ અહીંની ફૂટપાથ તો દુકાનદારોએ પચાવી પાડી છે. આ સામે પ્રશાસને ખાસ ધ્યાન આપવું જોઈએ.’